Džūlija Stailsa
Džūlija O'Hāra Stailsa (angļu: Julia O'Hara Stiles; dzimusi 1981. gada 28. martā) ir amerikāņu aktrise. Stailsa savu aktrises karjeru uzsāka 11 gadu vecumā teātrī. Kino debitējusi ar lomu filmā I Love You, I Love You Not (1996). Vēlāk kļuvusi pazīstama ar lomām filmās Wicked (1998), "Spītnieces savaldīšana" (1999), Down to You (2000) un "Pēdējā deja aizrunāta" (Save the Last Dance, 2001). Vēlāk piedalījusies tādās filmās kā "Dzīve aiz kadra" (2000), "Hamlets" (Hamlet, 2000), The Business of Strangers (2001), "Zēnu lietas" (A Guy Thing, 2003), Carolina (2003), "Monas Lizas smaids" (2003), "Princis un es" (The Prince & Me, 2004), A Little Trip to Heaven (2005), "Pareģojums" (The Omen, 2006), The Cry of the Owl (2009), "Optimista stāsts" (2012), Blackway (2015) un "Afēristes" (Hustlers, 2019). Par lomu seriāla "Deksters" piektajā sezonā, Stailsa nominēta Zelta globusa balvai un Emmy balvai.